The Jeff Beck Group

**The Jeff Beck Group** var eit engelsk rockeband skipa i London i januar 1967 av den tidlegare Yardbirds-gitaristen Jeff Beck. Den nyskapande måten dei spelte tung blues og rhythm and blues vart ei viktig inspirasjonskjelde for rocken. 

## Den første gruppa
Den første Jeff Beck Group vart skipa i London tidleg i 1967 og bestod av gitaristen Jeff Beck, vokalisten Rod Stewart, rytmegitarist Ronnie Wood, medan bassistane og trommisane ofte vart byta ut. Dei første bassistane var Jet Harris og Dave Ambrose, medan Clem Cattini og Viv Prince spelte trommer. Besetninga gjekk gjennom fleire endringar dei første månadane og hadde ikkje mindre enn fire trommisar før dei slo seg til ro med Aynsley Dunbar, medan Ron Wood byrja å spele bass. Denne besetninga spelte det meste av 1967 på klubbar i Storbritannia og spelte fleire gonger på BBC Radio. Beck fekk ein personleg managerkontrakt med plateprodusenten og manageren Mickie Most, som ikkje hadde noko interesse i gruppa, berre i Beck som soloartist. 

I 1967 gav bandet ut tre singlar i Europa og to i USA. Den første, «Hi Ho Silver Lining», vart den største suksessen og nådde 14. plassen på den britiske singellista. Denne inneheldt instrumentalen «Beck's Bolero» på B-sida, som hadde blitt spelt inn fleire månader tidlegare. Besetninga på denne versjonen inkluderte gitaristen Jimmy Page på rytmegitar, John Paul Jones på bass, Keith Moon på trommer og Nicky Hopkins på piano. Dunbar slutta då han meinte bandet ikkje spelte rein nok blues for hans smak. Ha vart ersstatta av Roy Cook for ein konsert, før Stewart tilrådde Micky Waller, som han hadde spelt med i Steampacket. Waller spelte med bandet gjennom heile 1968 og inn i 1969, og var den lengstvarande trommeslagaren deira.

Peter Grant, ein turnémanager på den tida, hadde vore i USA med The New Vaudeville Band, og var klar over det nye konsert- og album-orienterte rock-radioformatet som utvikla seg der. Det var no mogeleg å få eit band til å slå gjennom utan å basere seg på «hitsinglar». Grant forstod at bandet til Beck var ideelt for denne marknaden og prøvde fleire gonger å kjøpe Beck ut av kontrakten med Mickie Most, som nekta å la Beck gå. Tidleg i 1968 var bandet i ferd med å leggje inn årene, men Grant klarte å overtyde dei om å halde fram, og fekk i stand ein kort, amerikansk turné for dei. Beck sa «Me hadde berre eit klesbyte igjen kvar». Grant organiserte den første konserten deira i New York City, med fire konsertar i Fillmore East, der dei spelte i lag med Grateful Dead. Dei fekk god kritikk av Robert Shelton i *[[The New York Times]]*.

Bandet reiste etter kort tid attende til England for å spele inn *[[Truth av Jeff Beck|Truth]]*, som nådde 15. plassen på den amerikanske albumlista. Songane vart spelte inn i løpet av to veker, med overdubbingar den neste månaden. Mickie Most var oppteken med andre prosjekt på den tida og delegerte det meste av arbeidet til Ken Scott, som i praksis spelte dei inn i live i studio. Volumet frå forsterkaren til Beck var visstnok så høgt at han måtte setjast inn i eit skap. Med seg på innspelinga hadde dei John Paul Jones på hammondorgel, Keith Moon på trommer og Nicky Hopkins på piano. Kjernen i gruppa, som kalla seg «Jeff Beck Group», vendte attende til USA for ein marknadsføringsturné for *Truth*. Den langvarige Beck-tilhengjaren Jimi Hendrix jamma med bandet på Cafe Wha under denne og dei påfølgjande turneane deira.

Dei la ut på den tredje turneen sin i desember 1968 med Nicky Hopkins, som trass i dårleg helse ønskte å spele live. Han tok i mot invitasjonen til Beck, sjølv om han vart tilbydd meir pengar av Led Zeppelin. Beck utsette ein fjerde turné i USa i februar 1969, fordi han meinte dei trengde nye songar. Det vart skrive nye songar og Micky Waller vart erstatta av trommisen Tony Newman.  Wood vart sparka, men vart teken inn att nesten med ein gong. Suksessen til *Truth* fekk Mickie Most interessert og dei spelte inn albumet *[[Beck-Ola]]* i De Lane Lea Studios med Martin Birch som lydteknikar. Dei gav ut singelen «Plynth» og spelte på tre songar av Donovan som ei teneste for Most. To av dei vart nytta på singelen «Barabajagal (Love Is Hot)».

I mai 1969 la The Jeff Beck Group ut på den fjerde amerikanske turneen sin, denne gongen med Nicky Hopkins som fulltidsmedlem. Turneen gjekk fint og *Beck-Ola* vart godt motteke med ein 15. plass på ''Billboard'' 200-lista, men det kom rapportar om krangling i bandet. Rod Stewart hadde planar om å slutte i bandet på denne tida og i juli 1969 tok han med seg bandkollegaen Wood og den tidlegare bandkolleagen Waller i studio for å spele inn debutalbumet sitt som soloartist, *[[An Old Raincoat Won't Ever Let You Down]]* for Mercury Records.

The Jeff Beck Group gjorde ferdig turneen og vendte attende til England, men reiste til Statane att i juli 1969 for den femte og siste turneen deira. Det vart ein kort turné, hovudsakleg langs Austkysten, inkludert Maryland, den siste konserten deira i Fillmore East, og Newport Jazz Festival. Beck oppløyste bandet dagen før Woodstock-festivalen, der dei var meint å spele, ei avgjersle Beck sidan sa han angra på.

## Den andre gruppa

Seint i 1970 starta Jeff Beck opp att The Jeff Beck Group med vokalisten Alex Ligertwood, klaverspelaren Max Middleton, trommeslagaren Cozy Powell og bassisten Clive Chaman. I juni 1971 fekk Beck platekontrakt med CBS og såg seg om etter ein ny songar. Etter å ha høyrd Bobby Tench syngje med bandet Gass i Ronnie Scott sin klubb i Soho i London, inviterte Beck han med i bandet som vokalist og andregitarist. 

Tench fekk berre nokre få veker på å skrive nye tekstar og leggje vokal til albumet *[[Rough and Ready]]*, før miksinga heldt fram av lydspor som bandet tidlegare hadde spelt inn i London. Albumet var ferdig i juli 1971 og dei turnerte i Finland, Nederland, Sveits og Tyskland. *Rough and Ready* kom ut i Storbritannia 25. oktober 1971, og den amerikanske utgåva kom ut i februar 1972. Dei la ut på ein seksten dagar lang turné i USA og albumet nådde omsider 46. plassen på den amerikanske albumlista. 

I januar 1972 reiste bandet til USA for å møte Beck i TMI studios i Memphis i Tennessee. Her spelte dei inn albumet *[[Jeff Beck Group av The Jeff Beck Group|Jeff Beck Group]]*, med Steve Cropper som produsent. *[[Jeff Beck Group av The Jeff Beck Group|Jeff Beck Group]]* kom ut i Storbritannia den 9. juni 1972. Turneen som følgde inkluderte ein konsert for «*In Concert*»-serien til BBC Radio 1, som vart innspelt 29. juni 1972. 

Den 24. juli 1972 vart The Jeff Beck Group offisielt oppløyst og managementet til Beck gav ut meldinga: «Blandinga av dei musikalske stilartane til dei forskjellige medlemmane har vore ein suksess, men dei kjende at det ikkje førte til den skapinga av ein ny musikalsk stil med den styrken dei opphavleg hadde tenkt.»

## Timeline

ImageSize = width:800 height:auto barincrement:20
PlotArea = left:90 bottom:80 top:0 right:20
Alignbars = justify
DateFormat  = dd/mm/yyyy
Period = from:01/01/1967 till:24/07/1972
TimeAxis = orientation:horizontal format:yyyy
Legend = orientation:horizontal position:bottom
ScaleMajor = increment:1 start:1967

Colors =
 id:Vocals       value:red        legend:Vokal
 id:Guitar       value:green      legend:Gitar
 id:Bass         value:blue       legend:Bass
 id:Drums        value:orange     legend:Trommer
 id:Piano        value:purple     legend:Piano/Klaverinstrument
 id:lines        value:black      legend:Studioalbum

BarData =
  bar:Rod     text:Rod Stewart
  bar:Alex    text:Alex Ligertwood
  bar:Bobby   text:Bobby Tench
  bar:Jeff    text:Jeff Beck
  bar:Ron     text:Ronnie Wood 
  bar:Jet     text:Jet Harris
  bar:Dave    text:Dave Ambrose
  bar:Clive   text:Clive Chaman
  bar:Clem    text:Clem Cattini
  bar:Viv     text:Viv Prince
  bar:Ayn     text:Aynsley Dunbar
  bar:Roy     text:Roy Cooke
  bar:Micky   text:Micky Waller
  bar:Tony    text:Tony Newman 
  bar:Cozy    text:Cozy Powell
  bar:Nicky   text:Nicky Hopkins
  bar:Max     text:Max Middleton

PlotData=
  width:10 textcolor:black align:left anchor:from shift:(10,-4)

 bar:Jeff  from:start       till:15/08/1969  color:guitar
 bar:Jeff  from:01/06/1970  till:end         color:guitar
 bar:Rod   from:start       till:15/08/1969  color:vocals
 bar:Ron   from:start       till:01/08/1967  color:guitar
 bar:Ron   from:01/08/1967  till:15/08/1969  color:bass
 bar:Jet   from:start       till:01/04/1967  color:bass
 bar:Dave  from:01/04/1967  till:01/08/1967  color:bass
 bar:Clem  from:start       till:01/02/1967  color:drums
 bar:Viv   from:01/02/1967  till:01/04/1967  color:drums
 bar:Ayn   from:01/04/1967  till:01/06/1967  color:drums
 bar:Roy   from:01/06/1967  till:01/08/1967  color:drums
 bar:Micky from:01/08/1967  till:01/04/1969  color:drums
 bar:Nicky from:01/01/1968  till:15/08/1969  color:piano
 bar:Tony  from:01/04/1969  till:15/08/1969  color:drums
 bar:Alex  from:01/06/1970  till:31/12/1970  color:vocals
 bar:Max   from:01/06/1970  till:end         color:piano
 bar:Clive from:01/06/1970  till:end         color:bass
 bar:Cozy  from:01/06/1970  till:end         color:drums
 bar:Bobby from:01/06/1971  till:end         color:vocals
 bar:Bobby from:01/06/1971  till:end         color:guitar width:3

LineData =
 at:01/08/1968 color:black layer:back
 at:01/06/1969 color:black layer:back
 at:25/10/1971 color:black layer:back
 at:01/05/1972 color:black layer:back



## Diskografi
* *[[Truth av Jeff Beck|Truth]]* (1968)
* *[[Beck-Ola]]* (1969)
* *[[Rough and Ready]]* (1971)
* *[[Jeff Beck Group av The Jeff Beck Group|Jeff Beck Group]]* (1972)

## Kjelder

**Denne artikkelen bygger på «[[:en:The Jeff Beck Group|The Jeff Beck Group]]» frå ,  den 29. juni 2018.* 
*** oppgav desse kjeldene: 
* [[Bob Brunning]] (1986) *Blues: The British Connection*, London: Helter Skelter, 2002, 
* [[Bob Brunning]] (2004) *The Fleetwood Mac Story: Rumours and Lies*  – Omnibus Press, foreword by B.B.King
*Annette Carson *Jeff Beck – Crazy Fingers* Backbeat Books 
* [[Dick Heckstall-Smith]] (2004) *The safest place in the world: A personal history of British Rhythm and blues*, Clear Books,   – First Edition : *Blowing The Blues – Fifty Years Playing The British Blues*
* Christopher Hjort (2007) *Strange Brew: Eric Clapton and the British blues boom, 1965–1970*, foreword by John Mayall, Jawbone 
*Chris Hjort and Doug Hinman (2000) *Beck's Book: A Chronology of Jeff Beck's Career 1965–1980: From the Yardbirds to Jazz-Rock*, Rock 'n' Roll Research Press. 2000  and 
* Paul Myers *Long John Baldry and the Birth of the British Blues*, Vancouver 2007 – GreyStone Books
* Harry Shapiro *Alexis Korner: The Biography*, Bloomsbury Publishing, London 1997, Discography by Mark Troster*